কিন্তু সামগ্রিক ছবিটা এখনও যথেষ্ট খারাপ। সকলের মধ্যে সচেতনতা আরও বাড়াতে বদ্ধপরিকর দয়ালবন্ধুবাবু। রেডিও, টিভি, ডিজিটাল মাধ্যম- সব ক্ষেত্রকে কাজে লাগিয়েই জনসচেতনতা বাড়াতে চাইছেন তাঁরা। কিন্তু কাজটা যে কঠিন, সেটা তিনি জানেন। অকারণে ভয় পেলে যে চলবে না, মনে করিয়ে দেন সে কথাও। বলেন, ‘‘লোকে কালাচকে কালচিতি বলে। কাছাকাছি নামের আরেকটা সাপও আছে। ঘরচিতি। এর কিন্তু একেবারেই বিষহীন। কিন্তু লোকে একেও বিষাক্ত মনে করে মেরে ফেলে। অথচ চেহারায় কিন্তু কোনও মিল নেই।’’ অকারণ ভয় নয়, ঠান্ডা মাথায় তার মোকাবিলা করাই যে বুদ্ধিমানের কাজ সেটা মনে করিয়ে দেন তিনি। তাই কালাচের কামড়ের লক্ষণগুলি আরও একবার মনে করিয়ে দেন। জানান, রহস্যময় এই সাপ যেহেতু অন্য সাপের কামড়ের মতো চিহ্ন রেখে যায় না, তাই এই লক্ষণগুলি মাথায় রাখতেই হবে।